ຜູ້ນໍາປະຊາທິປະໄຕມຽນມາ ຫວັງວ່າ ການເລືອກຕັ້ງ ຈະນໍາມາ ຊຶ່ງສັກກະຫລາດໃໝ່ (ເບິ່ງວີດີໂອ)
ທ່ານ​ນາງ​ອອງ ຊານ​ ຊູ​ຈີ ​​ເອີ້ນ​ການ​​ເລືອກ​ຕັ້ງ​ເມື່ອວັນ​ອາທິດວ່າ ​ເປັນ​ຮ່ອຍ​ຮອຍ​ທີ່​ໃຫ້​ຄວາມ​ຫວັງ​ ສໍາລັບ​ປະຊາທິປະ​ໄຕແລະ​ຄວາມ​ປອງດອງກັນ
ທ່ານນາງອອງ ຊານ ຊູຈີ ຜູ້ນໍາປະຊາທິປະໄຕຂອງມຽນມາກ່າວວ່າ ທ່ານນາງຫວັງວ່າ ໄຊຊະ ນະທ່ານນາງແລະຂອງພັກຂອງທ່ານນາງ ໃນການເລືອກຕັ້ງເມື່ອວັນອາທິດຜ່ານມານັ້ນ ຈະ ເປັນການກ້າວເຂົ້າສູ່ສັກກະຫລາດໃໝ່ ຢູ່ໃນມຽນມາ ເຖິງແມ່ນວ່າທ່ານນາງແລະພັກສັນນິ ບາດແຫ່ງຊາດເພື່ອປະຊາທິປະໄຕ ຫລື NLD ຂອງທ່ານນາງ ຈະມີພຽງເສດສ້ຽວນຶ່ງຂອງ ອໍານາດຢູ່ໃນສະພາແຫ່ງຊາດກໍຕາມ ແຕ່ກໍເປັນທີ່ຄາດກັນວ່າ ພວກເຂົາເຈົ້າຈະເປັນພັກຝ່າຍ ຄ້ານທີ່ແຂງຂັນຫ້າວຫັນ ຕໍ່ລັດຖະບານທີ່ໜຸນຫລັງໂດຍຝ່າຍທະຫານນັ້ນ Daniel Schearf ຜູ້ສື່ຂ່າວວີໂອເອ ລາຍງານມາຈາກນະຄອນຢ່າງກຸ້ງ ຊຶ່ງດາຣາຈະນໍາລາຍລະອຽດມາສະເໜີ ທ່ານ ((ສຽງຮ້ອງໂຮຂອງພວກສະໜັບສະໜຸນ )) ພວກສະໜັບສະໜຸນແລະສື່ມວນຊົນຫລາຍຮ້ອຍຄົນພາກັນເຕົ້າໂຮມກັນຢູ່ ນອກສໍານັກ ງານສູນກາງພັກສັນນິບາດແຫ່ງຊາດເພື່ອປະຊາທິປະໄຕ ຫລື NLD ຂອງທ່ານນາງອອງ ຊານ ຊູຈີ ຕອນເຊົ້າວັນຈັນວານນີ້ ເພື່ອລໍຖ້າຟັງ ທ່ານນາງກ່າວຄໍາປາໄສສັ້ນໆ ຮັບເອົາໄຊ ຊະນະໃນການເລືອກຕັ້ງ ພັກ NLD ໄດ້ປະກາດໃນຕອນແລງວັນອາທິດວ່າ ທ່ານນາງແລະຜູ້ສະໝັກເລືອກຕັ້ງຂອງ ພັກ ໄດ້ຊະນະເກືອບວ່າທັງໝົດຂອງ 45 ບ່ອນນັ່ງທີ່ມີການແຂ່ງຂັນກັນ ໃນການເລືອກຕັ້ງ ພິເສດຄັ້ງນີ້ ຖ້າຫາກໄດ້ຮັບການຢືນຢັນ ຜົນການເລືອກຕັ້ງກໍໜ້າຈະເປັນການປະຕິເສດ ແລະຕ້ອງຕິຢ່າງໂຈ່ງແຈ້ງຂອງມະຫາຊົນ ຕໍ່ພັກເພື່ອຄວາມເປັນເອກະພາບແລະການພັດທະນາຂອງ ສະຫະພາບ ຫລື USDP ທີ່ໜຸນຫລັງໂດຍຝ່າຍທະຫານ ຊຶ່ງເປັນຜູ້ກໍາບ່ອນນັ່ງສ່ວນຫລາຍ ໃນອັດຕາຖ້ວມລົ້ນຢູ່ໃນສະພາແຫ່ງຊາດນັ້ນ ທ່ານນາງອອງ ຊານ ຊູຈີ ເຈົ້າຂອງລາງວັນໂນແບລ ໃຫ້ຄໍາໝັ້ນສັນຍາວ່າ ເວລາທ່ານນາງແລະ ພັກຂອງທ່ານນາງ ເຂົ້າໄປຮ່ວມຢູ່ໃນຄະນະລັດຖະບານຫລັງຈາກເວລາ 20 ກວ່າປີ ທີ່ໄດ້ຖືກ ພັດຖິ່ນທາງການເມືອງນັ້ນ ພວກທ່ານຈະໃຫ້ ຄວາມຮ່ວມມືກັບໝົດທຸກຝ່າຍ ທີ່ເຕັມໃຈຈະ ປະຕິບັດງານເພື່ອຄວາມປອງດອງຊາດ ທ່ານນາງອອງ ຊານ ຊູຈີ ໄດ້ເອີ້ນການເລືອກຕັ້ງໃນວັນອາທິດນັ້ນ ວ່າເປັນຮ່ອຍຮອຍທີ່ໃຫ້ ຄວາມຫວັງ ສໍາລັບປະຊາທິປະໄຕແລະຄວາມປອງດອງກັນຢູ່ໃນມຽນມາ ທ່ານນາງເວົ້າວ່າ: ທ່ານນາງ ອອງ ຊານ ຊູຈີ ກ່າວຕໍ່ໄປວ່າ ຫລັງຈາກໄດ້ເຂົ້າປະກອບສ່ວນຢູ່ ໃນສະພາແຫ່ງຊາດ ແລ້ວ ພັກ NLD ກໍຈະສືບຕໍ່ຜັກດັນ ໃຫ້ມີການປົກຄອງດ້ວຍຕົວບົດກົດໝາຍ ໃຫ້ມີການສິ້ນ ສຸດລົງຂອງຂໍ້ຂັດແຍ້ງທັງໝົດຂອງບັນດາຊົນເຜົ່າ ແລະການດັດແກ້ລັດຖະທໍາມະນູນ ການດັດແກ້ລັດຖະທໍາມະນູນທີ່ຮ່າງຂຶ້ນມາໂດຍຝ່າຍທະຫານນັ້ນ ແມ່ນຈະ ເປັນການທ້າທາຍ ພໍສົມຄວນສໍາລັບພັກ NLD ເພາະເຖິງແມ່ນວ່າຈະໄດ້ຊະນະບ່ອນນັ່ງທັງໝົດໃນການເລືອກຕັ້ງ ຄັ້ງພິເສດໃນວັນອາທິດ ລນັ້ນກໍຕາມ ມັນກໍເປັນພຽງປະມານ 7 ເປີເຊັນເທົ່ານັ້ນ ຂອງຈໍານວນ ຫລາຍຮ້ອຍບ່ອນນັ່ງທີ່ຄອບຄອງໂດຍຝ່າຍທະຫານ ແລະພວກສະໜັບສະໜຸນທະຫານເປັນ ສ່ວນໃຫຍ່ນັ້ນ ພວກຜູ້ແທນເຫລົ່ານັ້ນມີສິ່ງກະຕຸ້ນໃຈໜ້ອຍຫລາຍ ທີ່ຈະພາໃຫ້ເຂົາເຈົ້າສະໜັບສະໜຸນໃຫ້ມີ ການດັດແກ້ລັດຖະທໍາມະນູນ ລັດຖະທໍາມະນູນສະບັບປັດຈຸບັນ ແມ່ນຮັບປະກັນການສືບຕໍ່ ກໍາອໍານາດຂອງຝ່າຍທະຫານຢູ່ໃນລັດຖະບານຕໍ່ໄປ ໂດຍລະບຸວ່ານຶ່ງສ່ວນສີ່ຂອງບ່ອນນັ່ງທັງ ໝົດໃນສະພາແມ່ນ ຈອງໄວ້ໃຫ້ຝ່າຍທະຫານ ຢ່າງໃດກໍຕາມ ທ່ານນາງ Suzanne DiMaggio ຮອງປະທານ ໂຄງການນະໂຍບາຍໂລກ ທີ່ ສະມາຄົມເອເຊຍ ກ່າວວ່າ ເຖິງແມ່ນພັກ NLD ໄດ້ກາຍມາເປັນການທ້າທາຍນ້ອຍໆຢູ່ໃນ ສະພາກໍຕາມ ແຕ່ໄຊຊະນະຄັ້ງນີ້ ກໍຖືວ່າມີຄວາມສໍາຄັນຢູ່ ທ່ານນາງ DiMaggio ເວົ້າວ່າ: ທ່ານນາງ DiMaggio ກ່າວຕໍ່ໄປວ່າ ຜົນການເລືອກຕັ້ງສະແດງໃຫ້ເຫັນວ່າ ມັນເຖິງເວລາແລ້ວ ສໍາລັບສະຫະລັດ ທີ່ຈະຍົກເລີກການລົງໂທດທາງເສດຖະກິດຕໍ່ມຽນມາ ສະຫະລັດ ແລະສະຫະພາບຢູໂຣບ ໃນ ຫລາຍໆປະເທດ ໄດ້ວາງຂໍ້ຈໍາກັດຮັດແຄບ ດ້ານການຄ້າຕໍ່ມຽນມາ ຍ້ອນປະວັດທີ່ບໍ່ດີ ໃນດ້ານສິດທິມະນຸດຂອງມຽນມານັ້ນ ວັນ ຈັນວານນີ້ ຫົວໜ້າຝ່າຍການຄ້າຂອງສະຫະ ພາບຢູໂຣບ ຫລື ອີຢູ ກ່າວວ່າ ຖ້າຫາກການ ເລືອກຕັ້ງໃນມຽນມາຄັ້ງນີ້ໄດ້ພິສູດໃຫ້ເຫັນ ວ່າ ເປັນໄປຢ່າງເສລີແລະຍຸດຕິທໍາແລ້ວ ອີຢູ ກໍຈະພິຈາລະນາ ຍົກເລິກການລົງໂທດ ຕ່າງໆຕໍ່ມຽນມາ ຢູ່ໃນກອງປະຊຸມຄັ້ງວັນທີ 21 ເມສາ ທີ່ນະຄອນຫລວງ Brussels ປະເທດເບລຢ້ຽມນັ້ນ ເມື່ອວັນສຸກຜ່ານມານີ້ ພັກ NLD ກ່າວວ່າ ຕົນບໍ່ຄາດວ່າການເລືອກຕັ້ງຄັ້ງນີ້ຈະເປັນໄປຢ່າງ ເສລີແລະຍຸດຕິທໍາ ແລະທ່ານນາງອອງຊານ ຊູຈີ ກ່າວວ່າ ພັກ NLD ຈະແຈ້ງໃຫ້ມະຫາຊົນ ຊາບຢ່າງທົ່ວເຖິງກ່ຽວກັບຄວາມຜິດປົກກະ ຕິຕ່າງໆທີ່ເກີດຂຶ້ນ ເພື່ອຮັບປະກັນວ່າມັນບໍ່ໄດ້ ຖືກມອງຂ້າມ ພັກ NLD ໄດ້ຊີ້ໃຫ້ເຫັນຊື່ຂອງຫລາຍໆຄົນທີ່ຕາຍໄປແລ້ວ ຢູ່ໃນບັນຊີຜູ້ມີ ສິດເລືອກຕັ້ງ ພ້ອມທັງຊື່ພວກມີສິດປ່ອນບັດຫລາຍໆຄົນ ທີ່ມີໝາຍເລກລົງທະບຽນອັນ ດຽວກັນ ພວກມີສິດປ່ອນບັດບາງຄົນຈົ່ມວ່າ ມີຂີ້ເຜິ້ງທາໃສ່ບັດເລືອກຕັ້ງ ຊຶ່ງເຮັດໃຫ້ ເຂົາເຈົ້າບໍ່ສາມາດ ໝາຍບັດໄດ້ຢ່າງຄັກແນ່ ເພາະມັນສາມາດລືບອອກໄດ້ ((ສຽງຊາວບ້ານ )) ບ້ານ ວາ ເທນ ຄາ ທີ່ເມືອງ Kawtmu ເປັນເຂດເລືອກຕັ້ງຂອງທ່ານນາງ ອອງ ຊານ ຊູຈີ ໝູ່ບ້ານທີ່ຍາກຈົນແລະຢູ່ສອກຫລີກນີ້ ໄດ້ຕົກເປັນເປົ້າຂອງຄວາມສົນໃຈ ເວລາອະດີດນັກໂທດ ຈິດສໍານຶກທີ່ມີຊື່ສຽງທີ່ສຸດຂອງມຽນມາ ໄດ້ເລືອກເອົາບ້ານນີ້ເປັນບ່ອນລົງທະບຽນສໍາມະໂນ ຄົວຂອງທ່ານນາງ ນາງ Nan Myat Myat Thu Win ອາຍຸ 23 ປີ ແລະຄອບຄົວ ມີຮ້ານຂາຍເຄື່ອງນ້ອຍໆ ຮ້ານນຶ່ງ ຢູ່ຂ້າງເຮືອນຂອງທ່ານນາງອອງ ຊານ ຊູຈີ ນາງເວົ້າວ່າ ນາງຫວັງວ່າ ທ່ານນາງ ອອງຊານ ຊູຈີ ຈະສາມາດຊ່ວຍເຫລືອພວກຄົນຫວ່າງງານຂອງໝູ່ບ້ານໄດ້ ແຕ່ນາງກໍຮັບຮູ້ ວ່າເຖິງແມ່ນໄດ້ ຮັບໄຊຊະນະໃນການເລືອກຕັ້ງກໍຕາມ ແຕ່ພັກ NLD ກໍຈະມີອໍານາດແຕ່ ພຽງໜ້ອຍດຽວ ນາງນ່ານ ເວົ້າວ່າ: ທຸກໆຄົນຢູ່ໃນບ້ານ War Thein Kha ທີ່ໄດ້ລົມກັບວີໂອເອ ກ່າວວ່າ ພວກເຂົາເຈົ້າເປັນຜູ້ ສະໜັບສະໜຸນທ່ານນາງອອງຊານ ຊູຈີ ທັງນັ້ນ ແມ່ຕູ້ດໍ ເອ ອາຍຸ 95 ປີ ທີ່ອາໃສຢູ່ໃນໝູ່ບ້ານແຫ່ງນີ້ມາຕະຫລອດຊີວິດຂອງລາວ ກ່າວວ່າ ລາວຮັກທ່ານນາງອອງ ຊານ ຊູຈີ ແລະຈະບໍ່ມີວັນປ່ອນບັດເອົາພັກ USDP ທີ່ໜຸນຫລັງໂດຍ ຝ່າຍທະຫານນັ້ນ ແມ່ຕູ້ເອ ກ່າວວ່າ: ຜົນການເລືອກຕັ້ງຢ່າງເປັນທາງການ ຄາດວ່າ ຈະບໍ່ມີການແຈ້ງໃຫ້ຊາບຈົນ ກວ່າອີກຫລາຍມື້